Լուսինեն ֆեյսբուքի իմ ընկերն է: Աստծո ամեն առավոտ ես նրան հարցնում եմ՝ վիճակը նորմա՞լ է: Նա պատասխանում է յուրահատուկ ոճով, որից հասկանում եմ՝ ինչն ինչոց է: Լուսինեն շրջանային «Ջրաբերդ» թերթի խմբագիրն է: Ամիսը երկու համար է տպագրում՝ ութ կամ տասնվեց էջից: Նյութերի մի մասը պաշտոնական են՝ վարչակազմի ղեկավարի հանդիպումներ, աշխատանքային խորհրդակցություններ, շրջանի առօրյա: Ներկայացնում է համայնքների խնդիրները: Թերթի աշխատակազմը մեծ չէ, հիմնական ծանրությունը խմբագրի ուսերին է: